laion/Wikipedia-Exotic huggingface dataset:
ג'הרקאנד

ג'הרקאנד (בהינדי: झारखण्ड; מילולית: ארץ היערות (ג'הר = יער, קהאנד = ארץ)) היא מדינה בצפון מזרח הודו שנוצרה ב-15 בנובמבר 2000 כתוצאה מחלוקת מדינה ביהר לשתי מדינות. גובלת במדינות: ביהר בצפון, צ'האטיסגאר ואוטר פרדש במערב, אודישה בדרום ומערב בנגל במזרח. פרק זה לוקה בחסר. אנא תרמו לוויקיפדיה והשלימו אותו. ב-1765 כבשו הבריטים את החבל, והוא קיבל את השם ג'הרקהאנד. תחת שלטון הבריטים אירעו מספר מרידות ומלחמות של בני השבטים, האחרונה שבהן מ-1895 ל-1900, בנהגת בירסה מונדה. בשנות הארבעים החלו התנועות לקידום האידוואסי לחתור להקמת יחידה מנהלית נפרדת בג'הרקאנד, אשר נכללה בביהר מפיצול ביהר ואוריסה תחת חוק ממשלת הודו, 1935. בבחירות הראשונות לאספה המחוקקת של ביהר ב־1952 התמודדה מפלגת ג'הרקאנד והייתה למפלגת האופוזיציה העיקרית באספה. המפלגה הגישה לוועדה שהכינה את חוק ארגון מחדש של המדינות ב־1955 הצעה להקמת מדינה בשם ג'הרקאנד, שתכלול את 6 מחוזות מביהר, לצד 9 מחוזות ממערב בנגל, אוריסה ומאדהיה פרדש. ב־1997 קיבלה האספה המחוקקת של ביהר, בה שלטה ראשטריה ג'נטה דאל בין היתר בתמיכת הג'הרקאנד מוקטי מורצ'ה, החלטה לפצל את ג'הרקאנד מהמדינה. ג'הרקאנד הוקמה ב-15 בנובמבר 2000, כפיצול מביהר. הדבר נעשה במקביל לשני פיצולים נוספים שנעשו באותה תקופה על ידי ממשלת הודו: אוטראקהאנד מאוטר פרדש וצ'האטיסגאר ממאדהיה פרדש. התאריך נבחר כיום הולדתו של בירסה מונדה, הנחשב למנהיג בולט בקרב בני השבטים במדינה. עונה מומלצת: אוקטובר - נובמבר פרק זה לוקה בחסר. אנא תרמו לוויקיפדיה והשלימו אותו. המדינה עשירה באוצרות טבע, נמצאים בה כשליש מכלל המחצבים הנמצאים בכל הודו. יערות, צמחי תבלין ומרפא, וכן תעשייה. המדינה מנסה לפתח תיירות, הן תיירות פנים והן תיירות חוץ. לשם כך מטופח הפארק הלאומי פלמו (באטלה) שבו ניתן לראות טיגריסים ופילים. כמקובל בהודו, ג'הרקאנד היא דמוקרטיה פרלמנטרית, כאשר בראש המדינה עומד המושל בעל המעמד הטקסי, בעוד שבפועל הנהת המדינה נמצאת בידי ראש השרים של ג'הרקאנד הנבחר על ידי האספה המחוקקת של ג'הרקאנד. מהקמת המדינה התחלפו מפלגת העם ההודית וג'הרקאנד מוקטי מורצ'ה בהנהגת המדינה, להוציא תקופה קצרה שבה כיהן פוליטיקאי עצמאי כראש השרים. נכון לפברואר 2024, מפלגת ג'הרקאנד מוקטי מורצ'ה נמצאת בשלטון במדינה. האוכלוסייה היא בעיקרה בני שבטים (אדיוואסי), המסוכסכים בינם לבין עצמם. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא ג'הרקאנד בוויקישיתוף אתר האינטרנט הרשמי של ג'הרקאנד ג'הרקאנד, באתר אנציקלופדיה בריטניקה (באנגלית) Jharkhand, Maps of India Sharma, K. L. , “Jharkhand Movement in Bihar”, Economic and Political Weekly 1976, vol. 11, no. 1/2, עמ' 37–43‏, JSTOR 4364310 Vidhatri Rao, A short history of JMM: From start in 1973 to leading Jharkhand statehood movement, the journey of Soren’s party, The Indian Express, ‏2 בפברואר 2024 The Bihar Reorganisation Act, 2000, s. 12, India Code Birsa Munda birth anniversary: All about the Indian tribal freedom fighter, India Today, ‏15 בנובמבר 2021 Sushim Mukul, 12 chief ministers in 23 years: How Jharkhand is a political minefield, India Today, ‏1 בפברואר 2024
וארוארה ברוזדינה

וארוארה ברוזדינה (ברוסית: Варвара Матвеевна Баруздина‏; 1862–1941) הייתה ציירת ריאליסטית רוסית, בעיקר של סצנות ז'אנר. אביה היה אומן כפרי. ב-1875 היא עברה לסנט פטרסבורג כדי לגור עם דודה, הצייר פאבל צ'יסטיאקוב, שנתן לה את שיעורי הציור הראשונים שלה. חמש שנים לאחר מכן, היא נכנסה לאקדמיה הקיסרית לאמנויות שם הפכה לתלמידתו הפורמלית. בהיותה שם, היא זכתה במדליית כסף וסיימה את לימודיה ב-1885. היא החלה להשתתף בתערוכות לאחר 1888; במיוחד אלה של האקדמיה (עד 1916), בחוג האמנות הנשית (1889) והאגודה לאוהבי האמנות של מוסקבה (1895–1896). הציור שלה, "הנזירה", נרכש על ידי פאבל טרטיאקוב ב-1896. אחת מיצירותיה, "המתבודדת" הוצגה בתערוכת הרכישה של לואיזיאנה ב-1904. יחד עם ציורים רוסיים רבים אחרים היא נעלמה שם ולא נמצאה שנים רבות. בשנות ה-20, לאחר שהייתה זמן מה בחצי האי קרים, עברה להתגורר בביתו של צ'יסטיאקוב במחוז פושקין, שם כתבה את הזיכרונות של חייו ומשכה אליה חוג תלמידים שרצו ללמד את שיטותיו . היא נהרגה על ידי חיילים גרמנים, במהלך בראשית המצור על לנינגרד, בזמן שניסתה למנוע מהם לבזוז את ביתה. חברים קברו אותה בגן. ניתן למצוא את ציוריה בגלריה טרטיאקוב ובמוזיאון הרוסי. מדיה וקבצים בנושא וארוארה ברוזדינה בוויקישיתוף Баруздина Варвара Матвеевна(Baryzdina Varvara) | Студия И (ב־) Brief biography
MachineGames

MachineGames היא חברת פיתוח משחקי וידאו מאופסלה שבשוודיה. החברה, שהוקמה על ידי עובדים לשעבר בחברת המשחקים Starbreeze Studios, התפרסמה לאחר שקיבלה את הזכויות על זיכיון משחקי הווידאו Wolfenstein ("הטירה הנאצית") מידי חברת id Software, ובמסגרת זו פיתחה את הכותרים The New Order (2014),‏ The Old Blood (2015),‏ The New Colossus (2017),‏ Youngblood‏ ו- Cyberpilot (2019), וכן מספר הרחבות למשחק Quake הוותיק. מייסדי החברה - של עמנואלסון, ירק גוסטבסון, מגנוס האגדול, אים שלין, פרדריק יונגדול, ינס מאטיס ומיקאל ווינה - עבדו לפני כן באולפן פיתוח המשחקים השוודי Starbreeze, אשר בעצמו נוסד על ידי האגדול. בין המשחקים שיצאו תחת אולפן זה נכללו רידיק: הבריחה מבוצ'ר ביי, Enclave והרימייק למשחק Syndicate שיצא לאור ב-2012. ב-2009, בזמן עבודת הפיתוח על Syndicate, מספר העובדים באולפן גדל ל-100 עובדים, ובעקבות כך החליטו השבעה לפרוש ולהקים חברה חדשה בשם MachineGames בעיר אופסלה. בתחילת דרכה החברה נתקלה בקשיים עקב ריבוי רעיונות מצד עובדי החברה ודחיית מרבית הרעיונות על ידי חברות ההוצאה לאור הגדולות, לרבות חברת Bethesda Softworks האמריקנית. עקב ההפסדים הכספיים שהיו כרוכים בתהליך זה, שקלו עובדי החברה למכור את בתיהם על מנת להמשיך ולממן את פעילותה, או לסגור אותה. באותו הזמן, רכש תאגיד ZeniMax (חברת האם של בת'סדה) את חברת פיתוח המשחקים הטקסנית id Software יחד עם הזיכיונות שהיו בידיה, לרבות זיכיון Wolfenstein. בעקבות הרכישה, פנתה בת'סדה ל-MachineGames והציעה להם לעבוד על פיתוח כותרים נוספים לאחד מהזכיונות של איד. כאשר ינס מאטיס, במאי הקריאייטיב של החברה, הבין כי אף אחד באיד לא עובד על פיתוח כותר המשך בסדרת Wolfenstein, דרש מאטיס מבת'סדה כי יורשה להם לעבוד על פיתוח כותר נוסף בסדרה. לאחר שעובדי החברה נפגשו עם בכירי איד במשרדם שבטקסס, הסכימו בכירי איד להצעה, אך ביקשו כי הכותר החדש יפותח תוך שימוש במנוע המשחק פרי פיתוחם id Tech 5. זמן קצר לאחר מכן, נרכשה החברה על ידי ZeniMax והפכה לחברת בת, ומיד לאחר מכן החלה לגייס עובדים חדשים והחלה את העבודה על מה שלימים יהפוך ל-Wolfenstein: The New Order. מספר עובדי החברה גדל ביוני 2013, שנה לפני צאת המשחק לאור, ל-50 איש, כאשר לטענת גוסטבסון 70% מהם היו עובדי Starbreeze לשעבר. הצלחת המשחק, שיצא לאור במהלך 2014, גררה עימה פיתוח של משחק פריקוול בשם Wolfenstein: The Old Blood שיצא לאור ב-2015, וכן משחק המשך בשם Wolfenstein 2: The New Colossus שיצא במהלך 2017, אף הוא זכה להצלחה. MachineGames המשיכו לפתח את שני הכותרים הבאים בסדרת Wolfenstein: משחק ספין-אוף בשם Youngblood וכותר מציאות מדומה בשם Cyberpilot, אשר יצאו שניהם לאור ב-2019. החברה הוציאה לאור ב-2016 חבילת הרחבה חינמית למשחק Quake, שנקראה בשם Dimension of the Past, כחלק מחגיגות 20 שנה ליציאתו לאור. ב-2021, עם יציאת הגרסה המחודשת למשחק, הוציאה החברה חבילת הרחבה נוספת בשם Quake: Dimension of the Machine. לאחר רכישת חברת האם ZeniMax על ידי מיקרוסופט, הכריזה החברה כי תעבוד יחד עם אולפני לוקאס פילם על פיתוח משחק וידאו המבוסס על זיכיון אינדיאנה ג'ונס, וזאת לצד העבודה על כותר עתידי בסדרת Wolfenstein שעתיד לחתום את הסדרה. כל משחקי החברה יצאו לאור על ידי Bethesda Softworks. אתר האינטרנט הרשמי של MachineGames (באנגלית) MachineGames, ברשת החברתית אקס (טוויטר) Making Wolfenstein: A fight club on top of the world, על הסיפור מאחורי החברה
הלך מאיתנו

הלך מאיתנו (במנדרינית: 誰先愛上他的) הוא סרט דרמה קומית טייוואני מ-2018 בבימוי משותף של מג הסו והסו צ'י-יין. הסרט זכה לביקורות חיוביות ממבקרי הקולנוע ונבחר כמועמד הטייוואני לפרס אוסקר לסרט הבינלאומי הטוב ביותר בטקס פרסי אוסקר ה-92, אם כי לא הגיע לרשימה הסופית. נער, סונג צ'נג-שי (הואנג), נמצא בריב מר בין אמו (הסיה) לבין אדם חופשי (צ'יו), שהוא גם המאהב וסוכן הביטוח של אביו של סונג שנפטר לאחרונה (צ'ן). רוי צ'יו בתור ג'יי סייה יינג-שואן בתור ליו סאן-ליאן ספארק צ'ן בתור סונג ג'נג-יואן ג'וזף הואנג בתור סונג צ'נג-שי וואנפאנג כיועץ אלן קאו בתור אמו של ג'יי יאנג לי-יין בתור אחותו של סאן-ליאן ליאנג צ'נג-צ'ון כמנהל במה וו טינג-צ'יין כמנהל הלך מאיתנו, ברשת החברתית פייסבוק "הלך מאיתנו", במסד הנתונים הקולנועיים IMDb (באנגלית) "הלך מאיתנו", באתר נטפליקס "הלך מאיתנו", באתר Rotten Tomatoes (באנגלית) "הלך מאיתנו", באתר Metacritic (באנגלית) "הלך מאיתנו", במסד הנתונים הקולנועיים KinoPoisk (ברוסית) Strong, Matthew (12 בספטמבר 2019). "Taiwan sends gay-themed comedy 'Dear Ex' to Oscars". ארכיון מ-2019-09-13. נבדק ב-28 בספטמבר 2019. {{cite web}}: (עזרה) Davis, Rebecca (12 בספטמבר 2019). "Taiwan Submits Golden Horse Award Winner 'Dear Ex' to Oscar Race". ארכיון מ-2021-01-19. נבדק ב-28 בספטמבר 2019. {{cite web}}: (עזרה) Tartaglione, Nancy (13 בספטמבר 2019). "Oscars: Mexico Selects 'The Chambermaid', Taiwan Opts For 'Dear Ex' In International Feature Race". ארכיון מ-2020-10-29. נבדק ב-28 בספטמבר 2019. {{cite web}}: (עזרה) Chu, Karen (15 בספטמבר 2019). "Oscars: Taiwan Selects 'Dear Ex' for International Feature Film Category". ארכיון מ-2020-08-13. נבדק ב-28 בספטמבר 2019. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הלך מאיתנו".
המרכז הפדרלי למחקר רפואי לפסיכיאטריה ונרקולוגיה ע"ש סרבסקי

המרכז הפדרלי למחקר רפואי לפסיכיאטריה ונרקולוגיה ע"ש סרבסקי (ברוסית: Федеральный медицинский исследовательский центр психиатрии и наркологии имени В. П. Сербского) הוא המכון המוביל ברוסיה לפסיכיאטריה משפטית (אנ'). המכון נוסד בשנת 1921 ביוזמת הקומיסריון העממי לבריאות של ברית המועצות ומערכת המשפט. תחום הפעילות העיקרי של המרכז הוא עריכת בדיקות פסיכיאטריות משפטיות מורכבות ופיתוח היסודות המדעיים של הפסיכיאטריה המשפטית. המרכז נקרא על שמו של פרופסור ולדימיר פטרוביץ' סרבסקי (אנ'). בניין המכון ממוקם במוסקבה, ליד תחנת המטרו קרופוטקינסקאיה. מדיה וקבצים בנושא המרכז הפדרלי למחקר רפואי לפסיכיאטריה ונרקולוגיה ע"ש סרבסקי בוויקישיתוף אתר האינטרנט הרשמי של המרכז הפדרלי למחקר רפואי לפסיכיאטריה ונרקולוגיה ע"ש סרבסקי (ברוסית) https://minzdrav.gov.ru/ministry/podvedy/6_25_13
רוזוליו

האם התכוונתם ל... דוד רוזוליו – איש ציבור ישראלי ונציב שירות המדינה. דורה רוזוליו – מוזיקאית, מראשוני המורים למוזיקה ומחלוצי לימוד החלילית בארץ ישראל. אשתו של שאול. דניאל רוזוליו – איש ציבור ישראלי, ממנהיגי התנועה הקיבוצית וחבר הכנסת מטעם המערך. עידו רוזוליו – איש כלכלה ומנהל ישראלי. שאול רוזוליו – המפכ"ל החמישי של משטרת ישראל, בשנים 1972–1977. בעלה של דורה. שושנה רוזוליו – אשת חינוך, פעילה חברתית, יו"ר ויצו ירושלים.
Meet Me at Our Spot

"Meet Me at Our Spot" הוא שיר של הלהקה האמריקאית The Anxiety, המורכבת מהזמרים האמריקאים וילו סמית' וטיילר קול. השיר יצא לראשונהף על ידי חברות התקליטים MSFTSMusic ורוק ניישן ב-13 במרץ 2020, מתוך אלבום האולפן הראשון של הלהקה The Anxiety.‏ אף על פי שהשיר לא הגיע למצעד בזמן יציאתו, הוא נהיה ללהיט רדום ב-2021 לאחר שנהיה פופולרי בטיקטוק. נכון לנובמבר 2021, השיר הושמע למעלה מ-180 מיליון פעמים בספוטיפיי ולמעלה מ-15 מיליון פעמים ביוטיוב. ב-5 באוקטובר 2021, יצאה גרסה חיה של השיר. נכון לנובמבר 2021, גרסה זו הושמעה למעלה מ-2 מיליון פעמים בספוטיפיי. הווידאו קליפ של השיר יצאה לראשונה ב-24 בספטמבר 2021. נכון לנובמבר 2021, הווידאו קליפ נצפה למעלה מ-33 מיליון פעמים. השיר זכה לאהדה בקרב משתמשי היישומון טיקטוק בזכות הפופולריות הרבה שצברה כוראוגרפיה בליווי פזמון השיר. נכון לנובמבר 2021, נוצרו למעלה מ-400 אלף סרטונים שונים המציגים את הריקוד והשיר. קלסי גרסיה, מ-Popsugar, אמרה שהשיר "הוא רצועה אלטרנטיבית עזה עם נימות אימו שמגיעות לרוח הזמן ודי בלתי נמנעת בטיקטוק". מידע על הסינגל "Meet Me at Our Spot" באתר מיוזיק בריינז מידע על היצירה "Meet Me at Our Spot" באתר Discogs מילות השיר "Meet Me at Our Spot" באתר Genius סרטון השיר "Meet Me at Our Spot" באתר יוטיוב "The Anxiety - The Anxiety, Willow & Tyler Cole". ארכיון מ-2021-10-24. נבדק ב-2 באוקטובר 2021. {{cite web}}: (עזרה) Garcia, Kelsey (30 בספטמבר 2021). "Willow Smith and Tyler Cole's "Meet Me at Our Spot" Has Taken Up Permanent Residence in My Head". Popsugar. ארכיון מ-2021-10-30. נבדק ב-2 באוקטובר 2021. {{cite web}}: (עזרה) Meet Me At Our Spot, 2020-03-13, ארכיון מ-2021-10-25, נבדק ב-2021-11-01 THE ANXIETY, WILLOW, Tyler Cole - Meet Me At Our Spot (Official Audio), ארכיון מ-2021-10-29, נבדק ב-2021-11-01 "Top 40 Mainstream Future Releases". All Access. אורכב מ-המקור ב-5 באוקטובר 2021. נבדק ב-12 באוקטובר 2021. {{cite web}}: (עזרה) Meet Me At Our Spot (Live), 2021-10-22, ארכיון מ-2021-10-30, נבדק ב-2021-11-01 WILLOW, THE ANXIETY, Tyler Cole - Meet Me At Our Spot (Live Performance), ארכיון מ-2021-10-30, נבדק ב-2021-11-01
פרנק פאראר

פרנק לירוי פאראר (באנגלית: Frank Leroy Farrar‏; 2 באפריל 1929 – 31 באוקטובר 2021) היה פוליטיקאי ומשפטן אמריקאי, שכיהן כמושלהּ ה-24 של מדינת דקוטה הדרומית, בשנים 1969–1971. פאראר נולד בעיירה בריטון. הוא השלים תואר ראשון ומוסמך אוניברסיטה במשפטים באוניברסיטת דקוטה הדרומית והתקבל ללשכת עורכי הדין של דקוטה הדרומית על סמך לימודיו. משנת 1949 ועד 1953 שירת בכוחות המילואים של צבא ארצות הברית, ובשנים 1953–1955 שירת במלחמת קוריאה במסגרת שירותו הפעיל. ב-5 ביוני 1953 נישא לפטרישיה הנלי בפורט בנינג שבג'ורג'יה, שם הוצב במסגרת שירותו הצבאי. עם שוך הקרבות בחצי האי קוריאה, היה פאראר סוכן מטעם שירות הכנסות הפנים עד 1957. במהלך 1958 היה לשופט. בין השנים 1959–1962 היה תובע פלילי של מחוז מרשל. במקביל שימש כנשיא איגוד התובעים המדינתיים. ב-22 במאי 1962 הכריז פאראר על התמודדותו לתפקיד התובע הכללי של דקוטה הדרומית. בבחירות המקדימות של המפלגה הרפובליקנית קיבל פאראר 96,608 קולות, וגבר על סטרלינג קלארק, מהעיר בל פוש (Belle Fourche), שקיבל 57,339 קולות. בבחירות גבר פאראר על תומאס א. פו, מועמד המפלגה הדמוקרטית והתובע הכללי המכהן מוורמיליון. בינואר 1963 נכנס לתפקידו כתובע הכללי של דקוטה הדרומית, אותו מילא עד ל-7 בינואר 1969. פו בעצמו החליף את ויליאם דיי, שהתפטר ממעמדו כמועמד הדמוקרטי מסיבות עסקיות. ב-1 ביולי 1964 התמודד פאראר מחדש לתפקיד התובע הכללי. הוא נבחר לתקופת כהונה שנייה עם 157,848 קולות וניצח את ויליאם גריידי הדמוקרטי, שקיבל 125,047 קולות. עם בחירתו של פאראר לכהונה שלישית כתובע הכללי, התעוררו השערות רבות לפיהן יהיה מועמד המפלגה הרפובליקנית לתפקיד מושל דקוטה הדרומית בבחירות 1968. בבחירות אלה אכן נבחר למושל, ומילא תפקיד זה מ-7 בינואר 1969 עד ל-5 בינואר 1971. תקוותיו לקריירה פוליטית רבת-שנים נגוזו בבחירות 1970, כאשר הפסיד למועמד הדמוקרטי ריצ'רד קניפ. רעייתו, הגברת הראשונה לשעבר פטרישיה פאראר, שזכתה גם במדליה בהליכה תחרותית ב"אולימפיאדת המבוגרים" (אנ'), נפטרה ב-31 באוקטובר 2015, בגיל 84. פאראר נפטר גם הוא ב-31 באוקטובר 2021, בגיל 92. מדיה וקבצים בנושא פרנק פאראר בוויקישיתוף פרנק פאראר, באתר "Find a Grave" (באנגלית) Former South Dakota Republican Gov. Frank Farrar dies at 92, באתר AP‏, 1 בנובמבר 2021 (באנגלית) ג'ונתן אליס, Frank Farrar, former South Dakota governor and Republican statesman, dies, באתר Sioux Falls Argus Leader‏, 31 באוקטובר 2021 (באנגלית) Former South Dakota Republican Gov. Frank Farrar Dies at 92, באתר U.S. News & World Report‏, 31 באוקטובר 2021 (באנגלית) ג'זמין ג'קסון, Former Governor and Attorney General Frank Farrar dies at 92, באתר Keloland.com‏, 31 באוקטובר 2021 (באנגלית)
יחסי אינדונזיה–המלדיביים

יחסי אינדונזיה–המלדיביים הם היחסים הדו-צדדיים בין רפובליקת אינדונזיה לבין המלדיביים. שתי המדינות כוננו יחסים דיפלומטיים ב-2 בספטמבר 1974. ביוני 2017 נפגשו שר החוץ המלדיבי, מוחמד אסים, עם שרת החוץ האינדונזית רטנו מרסודי בג'קרטה, וקיימו דיונים לקידום התיירות בין שתי המדינות. ביוני 2020 שר החוץ המלדיבי, עבדולה שהיד, שוחח עם עמיתתו האינדונזית, רטנו מרסודי, על מגפת הקורונה המתמשכת בשיחה טלפונית. בין השנים 2012–2017, הסחר בין המדינות גדל ב-12% מדי שנה בממוצע. בשנת 2016 לבדה, הסחר הדו-צדדי הסתכם בכמעט 39 מיליון דולר. נתונים רשמיים מראים כי 4,886 תיירים אינדונזים ביקרו באיים המלדיביים בשנת 2016 - עלייה של 41.5% לעומת 3,452 בשנת 2015. הצמיחה הזו נמשכה גם בשנת 2017, כשהכניסות מאינדונזיה גדלו ב-39% והגיעו ל-2,102 בחמשת החודשים הראשונים של השנה בהשוואה ל-1,512 בתקופה המקבילה בשנה שקדמה לה. אינדונזיה מיוצגת במלדיביים באמצעות שגרירותה בקולומבו, סרי לנקה. המלדיביים מיוצגת באינדונזיה באמצעות שגרירותה בקואלה לומפור, מלזיה. מדיה וקבצים בנושא יחסי אינדונזיה–המלדיביים בוויקישיתוף Maldives Foreign Minister discusses pandemic with Indonesian counterpart באתר edition‏, 4 במאי 2020 Maldives, Indonesia seek closer cooperation in tourism באתר maldives‏, 22 ביוני 2017 Indonesia, Maldives to Boost Bilateral Trade and Exchange Tourism Sector Expertise באתר jakartaglobe‏, 21 ביוני 2017
בלגיה באירוויזיון 2022

בלגיה השתתפה באירוויזיון 2022, שהתקיים בעיר טורינו שבאיטליה, עם השיר "Miss You" של ז'רמי מקייזה. זו הייתה השתתפותה ה-63 של המדינה בתחרות הזמר של האירוויזיון. ערך מורחב – בלגיה באירוויזיון קדם לאירוויזיון 2022, בלגיה השתתפה באירוויזיון 63 פעמים, מאז הופעת הבכורה שלה באירוויזיון 1956. היא זכתה במקום הראשון באירוויזיון 1986, עם השיר "J'aime la vie" של סנדרה קים. בשנה העוקבת היא אירחה את התחרות בבריסל. מאז החלת שיטת חצאי הגמר של התחרות, בלגיה העפילה לגמר שבעה פעמים. באירוויזיון 2021 הגיעה הלהקה הבלגית הוברפוניק, עם השיר "The Wrong Place", למקום ה-19 בגמר התחרות. רשות השידור הבלגית שמשדרת בקביעות את האירוויזיון בבלגיה היא RTBF.‏ Radio Télévision Belge de la Communauté Française‏ (RTBF), יחד עם מקבילתה הפלמית, Vlaamse Radio- en Televisieomroeporganisatie‏ (VRT), מתחלפות מדי שנה לסירוגין בבחירת הנציג והשיר הבלגי לתחרות. השנה RTBF הצרפתית עשתה את הבחירה. ב-15 בספטמבר 2021 הודיעה RTBF כי ז'רמי מקייזה נבחר לייצג את המדינה באירוויזיון הקרוב. זו הייתה חשיפת הנציג הראשונה לתחרות. לאחר מכן, ב-23 בפברואר 2022, נודע כי השיר ייחשף ב-10 במרץ. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי בלגיה תופיע בחלק השני של חצי הגמר השני. לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. בלגיה הופיעה כמדינה ה-16, לאחר מונטנגרו ולפני שוודיה. ב-12 במאי 2022 ביצע מקייזה את "Miss You" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני יוון ואחרי אזרבייג'ן. לבסוף דורגה במקום ה-19 עם 64 נקודות. "Belgium reveals the first artist for Eurovision 2022". Eurovision.tv. EBU. 15 בספטמבר 2021. נבדק ב-15 בספטמבר 2021. {{cite web}}: (עזרה) "Belgium: Jérémie Makiese's Eurovision Entry to be Released on March 10". Eurovoix (באנגלית). 23 פבר' 2022. נבדק ב-23 פבר' 2022. {{cite web}}: (עזרה) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25. Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית) Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022 Eurovision.tv, Eurovision 2022: The Grand Final running order, ‏13/05/2022
יחסי המלדיביים–מלזיה

יחסי המלדיביים–מלזיה הם יחסי חוץ דו-צדדיים בין מלזיה לאיים המלדיביים. שתי המדינות הן חלק מחבר העמים הבריטי והארגון לשיתוף פעולה אסלאמי. שתי המדינות היו בעבר חלק מהאימפריה הבריטית והיחסים בין שתי המדינות כוננו בשנת 1968. מלזיה הייתה אחת השותפות החשובות של המלדיביים שתרמה רבות לפיתוח המלדיביים. בשנים 1994 ו-2012 נחתם גם הסכם על שירותי אוויר ופעילויות שיתוף פעולה משפטי. בשנת 2013, מוחמד וואהיד, שהיה נשיא המלדיביים, ביקר את ראש ממשלת מלזיה מאהאטיר מוחמד כדי לשפר את היחסים הבילטרליים של שתי המדינות. מלזיה היא אחת משותפות היבוא העיקריות לאיים המלדיביים, וסטודנטים מלדיביים רבים למדו במלזיה. אחת מחברות התעופה של מלזיה, אייר אסיה, הפעילה טיסות סדירות למלדיביים. מלבד זאת, המלדיביים השתתפו גם ב-World Islamic Tourism Mart במלזיה כדי לשפר את תעשיית התיירות שלהם. המלדיביים מחזיקה במלזיה נציבות עליונה בקואלה לומפור. מלזיה מיוצגת במלדיביים באמצעות הנציבות העליונה שלה בקולומבו, סרי לנקה. מדיה וקבצים בנושא יחסי המלדיביים–מלזיה בוויקישיתוף "Maldives & Malaysia". Maldives High Commission – Malaysia. אורכב מ-המקור ב-8 בפברואר 2014. נבדק ב-27 בינואר 2014. {{cite web}}: (עזרה) "BILATERAL RELATIONS". Maldives High Commission – Malaysia. נבדק ב-27 בינואר 2014. {{cite web}}: (עזרה) Nazran Mohd Sham (30 בנובמבר 2012). "MEMORANDUM SIGNED BETWEEN MALAYSIA AND THE REPUBLIC OF MALDIVES ON LEGAL COOPERATION ACTIVITIES". Malaysia's Attorney General's Chambers. נבדק ב-27 בינואר 2014. {{cite web}}: (עזרה) "President meets with former Prime Minister of Malaysia Dr Mahathir Mohamed". The President's Office, Maldives. 1 בינואר 2013. נבדק ב-27 בינואר 2014. {{cite web}}: (עזרה) "Maldives Major Trade Partners". Bridgat. נבדק ב-27 בינואר 2014. {{cite web}}: (עזרה) "More Maldives Students To Study In Malaysia". Miadhu. 21 במאי 2010. נבדק ב-27 בינואר 2014. {{cite web}}: (עזרה) "Malaysia's Air Asia proposes to commence flights to Maldives". Sun.mv. 18 ביוני 2013. נבדק ב-27 בינואר 2014. {{cite web}}: (עזרה) "Maldives participates at WITM - Malaysia". Visit Maldives. 3 ביוני 2012. אורכב מ-המקור ב-25 ביוני 2012. נבדק ב-27 בינואר 2014. {{cite web}}: (עזרה) "High Commission in Malaysia". Ministry of Foreign Affairs, Maldives. אורכב מ-המקור ב-4 בספטמבר 2015. נבדק ב-27 בינואר 2014. {{cite web}}: (עזרה)
הר ברגר

הר ברגר (באנגלית: Mount Berger) הוא הר בהרי מריק, בארץ אלזוורת' שבאנטארקטיקה. מורדותיו הצפוניים של ההר סלעיים ותלולים ביותר. ההר ממוקם 3.7 קילומטרים צפונית מזרחית להר בקר. גובהו של ההר 1,500 מטרים מעל פני הים; והוא ההר ה-2,940 בגובהו באנטארקטיקה. ההר מופה על ידי הסקר הגאולוגי של ארצות הברית (USGS), בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1961 – 1967. שמו של ההר ניתן לו על ידי הוועדה המייעצת לשמות אנטארקטיים (US-ACAN). ההר נקרא על שמו של ריימונד אי. ברגר (Raymond E. Berger), מצי ארצות הברית, שהיה טייס המטוס שהטיס את משלחת החצייה מטעם אוניברסיטת ויסקונסין (University of Wisconsin Traverse Party) לאזור, וכן טס משימות תמיכה מטעם האוניברסיטה בעונת המחקר (הקיץ האנטארקטי) 1965 – 1966. • PETER D. ROWLEY and WALTER R. VENNUM, Editors, Studies of the Geology and Mineral Resources of the Southern Antarctic Peninsula and Eastern Ellsworth Land, Antarctica, U.S. GEOLOGICAL SURVEY PROFESSIONAL PAPER 1351 הר ברגר באתר הסקר הגאולוגי של ארצות הברית הר ברגר באתר הגאזט האנטארקטי של ממשלת אוסטרליה הר ברגר באתר הגאזט האנטארקטי המשווה SCAR של ממשלת אוסטרליה הר ברגר באתר mountainplanet מידע היסטורי וגאוגרפי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה הרי אנטארקטיקה לפי גובהם באתר הגאזט האנטארקטי המשווה SCAR נכתב בטעות כי הצילומים בוצעו בעונת המחקר (הקיץ האנטארקטי) 1965 – 1966
מדד תל אביב רשתות שיווק

מדד תל אביב רשתות שיווק הוא מדד המייצג את השינוי המצרפי של מחיריהן של מניות של חברות בענף רשתות השיווק. המדד החדש מתמקד ברשתות שיווק פיזיות ומקוונות המתמחות בשיווק קמעונאי של מוצרי צריכה. במדד נכללות המניות שסווגו בתת-ענף "רשתות שיווק" הנכללות מאגר "תמר"(תכולת מניות ראויות למדדים), עם תקרת משקל של 10% למניה במדד. ב-1 באוגוסט 2021, פוצל תת-ענף מסחר לשני תתי ענפים: "רשתות שיווק" ו"מסחר". דירקטוריון הבורסה לניירות ערך בתל אביב אישר את השקת המדד ב-29 ביולי, 2021 ומועד השקתו בפועל היה ב-5 בספטמבר, 2021. מדד הבסיס של המדד היה זהה למדד הבסיס של מדד ת"א-SME150 במועד ההשקה. על פי סימולציה שבוצעה על ידי הרשות לניירות ערך טרם השקת המדד, ולפי צפי של 19 מניות שנכללו, המדד ייצג שווי שוק של כ-34.2 מיליארד ש"ח, מתוכן שווי החזקות ציבור של כ-18.2 מיליארד ש"ח. מדד תל אביב רשתות שיווק באתר הבורסה לניירות ערך בתל אביב
סנטה מריה דל אנימה

סנטה מריה דל אנימה (באיטלקית: Santa Maria dell'Anima; בתרגום לעברית: מרים הקדושה של הנפשות) היא הכנסייה הלאומית של דוברי הגרמנית הקתולים ברומא (הסמל עם הנשרים התלוי על התקרה מעל למזבח מראה שהכנסייה גרמנית). כנסיית הרנסאנס נמצאת במרכז העיר רומא בסמוך לכיכר נבונה. האפיפיור "הגרמני" אדריאנוס השישי קבור בכנסייה. הפסל על מצבתו מראה את האפיפיור שוכב ופניו מלאות יאוש. האפיפיור הגרמני היחיד עד לבחירת בנדיקטוס השישה עשר לא צלח בתוכניותיו הרבות להעביר רפורמות בכנסייה הקתולית. אויביו ברומא היו רבים ויש הסבורים שהוא הורעל. השם של הכנסייה בא מהציור על החזית, בו רואים את מרים עם שתי נפשות. בשורש שימשה הכנסייה מעון לעולי הרגל הגרמנים שבאו לרומא במאה ה-14. למעון נוספה כנסייה בין השנים 1431 ו-1433. בשנת 1523 הושלם שיפוץ המעון והכנסייה שנוהל על ידי יוהנס בורקרד. הכנסייה שימשה מקום קבורה לאישים גרמנים שגרו ברומא או שעלו לרגל לעיר. מצבת קברו של הקרדינל שינר נבזזה ב-1527. אתר האינטרנט הרשמי של סנטה מריה דל אנימה (בגרמנית)